Boplassen ligger på flatens N-halvdel hvor det er grusmasser under torven. Boplassen er naturlig avgrenset i N av et bratt berg. Avgrensning i S av våtere og lavere område med myr på berg, se Øk-kart med markslagsgrense. Boplassområdets høyeste punkt er i NØ, boplassen strekker seg nedover flere små terrasser mot SV. Det er gode havnemuligheter både i SV og i NØ. Det ble i alt tatt 30 prøvestikk på flatens ulike nivåer, hvorav 12 ga positive funn. Statigrafien i prøvestikkene var enkel, gress/torv og under var det grus. Funnene er i de første 5-7 cm av grusen. Boplassens lengde er ca. 50 m ØNØ-VSV, bredden varierer noe mellom ca. 10-15 m N-S. Steinalderlokaliteten ligger i NØ-lige ytterkant av planarealet og strekker seg trolig videre NØ utenfor reguleringsområdet. Av tidshensyn ble det ikke prøvestukket utenfor regulerings-området. Flatens tørre områder i N-lige halvdel med løsmasser skjuler en større boplass fra steinalderen. Ut i fra de positive prøvestikkene ser det ut til at kvartsitt har vært foretrukket som redskapsmateriale av stein, men også flint og relativ grov bergart er benyttet i redskapstilvirkning. Fullstendig utstrekning mot NØ ble ikke påvist, men trolig strekker boplassområdet seg utenfor reguleringsområdet i hele flatens utstrekning.

Beskrivelse fra lokalitet:
Det var gravet en ca. 50-60 cm bred og ca. 80 cm dyp grøft på langs over hele flaten. Grøften var orientert omtrent NNV-SSØ og dens totale lengde var ca. 19 m. I den sørlige del av denne grøften ble det observert en kokegrop både i Ø og V profil og i bunnen av grøften, (se tegning nr. 1 - skisse over området i målestokk 1:100). Kokegropen besto av mye skjørbrent stein og til dels større trekullbiter. Det ble tatt en trekullprøve, KP1, i nordre del av kokegropen. Det ble tegnet profil av kokegropen i målestokk 1:12. Kokegropen var 1,30 m lang og største dybde var 0,35 m. Kokegropen lå 30-40 cm under dagens overflate og var gravet ned i undergrunnen, som besto av rødlig sand og grus. Vi undersøkte oppkastet masse som lå på begge sider av grøften med tanke på funn av flint eller andre gjenstander. Søket ble negativt. Men trolig finnes det rester etter annet tilhold på flate til tross for det negative søket.
Beskrivelse fra Enkeltminne:
Kokegrop påvist i grøft. Det var gravet en ca. 50-60 cm bred og ca. 80 cm dyp grøft på langs over hele flaten. Grøften var orientert omtrent NNV-SSØ og dens totale lengde var ca. 19 m. I den sørlige del av denne grøften ble det observert en kokegrop både i Ø og V profil og i bunnen av grøften, (se tegning nr. 1 - skisse over området i målestokk 1:100). Kokegropen besto av mye skjørbrent stein og til dels større trekullbiter. Kokegropen var 1,30 m lang og største dybde var 0,35 m. Kokegropen lå 30-40 cm under dagens overflate og var gravet ned i undergrunnen, som besto av rødlig sand og grus. Oppkastet masse som lå på begge sider av grøften ble undersøkt med tanke på funn av flint eller andre gjenstander. Søket ble negativt. Det ble tatt 1 prøvestikk 5 m Ø for kokegropen, men dette var negativt.

Tørr heller med 5 meters dryppgrense. Det ble tatt 2 prøvestikk på den tørre flaten og det ble i begge påvist et 30-40 cm tykt kulturlag bestående av et svart, fett sotlag med enkelte innslag av trekullbiter.